钦定古今图书集成/明伦汇编/家范典/第111卷 > 《尔雅》 > 《追饯正辅表兄至博罗赋诗为别》前人
## 钦定古今图书集成/明伦汇编/家范典/第111卷 > 《尔雅》 > 《追饯正辅表兄至博罗赋诗为别》前人

“孤臣南游堕黄菅，君亦何事来牧蛮。舣舟蜑户龙冈
窟，置酒椰叶桄榔间。高谈已笑衰语陋，杰句尤觉清
诗孱。博罗小县僧舍古，我不忍去君忘还。君应回望
秦与楚，梦涉汉水愁秦关。我亦坐念高安客，神游黄
糵参桐山。何时旷荡洗瑕谪，与君归驾相追攀。梨花
寒食隔江路，两山遥对双烟鬟。归耕不用一钱物，惟”
要两脚飞孱颜。玉床丹镞记分我，助我金鼎光斓斑。